projecte-aina/catalan_government_crawling huggingface dataset:
8.2 Es compon dels membres següents, nomenats i separats lliurement per les administracions consorciades:
8.3 El president és el conseller del Departament de Política Territorial i Obres Públiques, o la persona que designi, que assumeix la representació del Consorci.
8.4 El vicepresident és designat per l'alcalde de Barcelona.
8.6 Les resolucions de nomenament del vicepresident i de la resta de membres del Consell de govern han de preveure els suplents per a supòsits d'absència, malaltia i, en general, per a qualsevol causa justificada.
8.7 Assisteixen també a les sessions del Consell de govern el gerent i el gerent adjunt del Consorci, amb veu però sense vot.
També hi poden assistir, acompanyant els titulars, les persones que hagin estat designades com a suplents, però en aquest cas ho faran amb veu i sense vot.
8.2 Es compon dels següents membres, nomenats i separats lliurement per les administracions consorciades:a) El president.
8.3 El president és el conseller del Departament de Política Territorial i Obres Públiques, que assumeix la representació del Consorci.
8.4 El vicepresident és designat per l'alcalde de Barcelona, d'entre els membres del Consell.
8.6 En cas de vacant, absència, malaltia o alguna altra causa legal, el càrrec de president i el vot seran exercits pel vocal que hagi designat que tindrà, en aquest cas, un únic vot.
8.7 Les resolucions de nomenament del vicepresident i dels restants membres del Consell de govern han de preveure els suplents per a supòsits d'absència, malaltia i, en general, per a qualsevol causa justificada.
8.8 Assisteix també a les sessions del Consell de govern el gerent del Consorci, amb veu però sense vot.
El Consorci de l'Habitatge de Barcelona va ser creat per l'article 61.7 de la Llei 22/1998, de 30 de desembre, de la Carta Municipal de Barcelona, amb la finalitat de dur a terme la planificació, la programació i la gestió de l'habitatge públic, en règim de propietat i de lloguer, al terme municipal de Barcelona.
Els Estatuts del Consorci de l'Habitatge de Barcelona van ser aprovats mitjançant el Decret 420/2000, de 27 de desembre.
En aquests moments, a fi de millorar l'operativitat i l'efectivitat d'aquest Consorci, s'ha considerat necessari modificar els articles 7, 8, 9.1.g) i 10 dels seus Estatuts, relatius als òrgans de govern.
Per això, a proposta del conseller de Governació i Relacions Institucionals i del conseller de Política Territorial i Obres Públiques, i d'acord amb el Govern,
Es modifiquen els articles 7, 8, 9.1.g) i 10 dels Estatuts del Consorci de l'Habitatge de Barcelona, aprovats pel Decret 420/2000, de 27 de desembre:
L'article 7 dels Estatuts passa a tenir el redactat següent:
"El Consorci s'estructura en els òrgans de govern i de gestió següents:
L'article 8 dels Estatuts passa a tenir el redactat següent:
"Composició del Consell de govern
"8.1 El Consell de govern és l'òrgan de govern superior del Consorci.
"8.2 Es compon dels membres següents, nomenats i separats lliurement per les administracions consorciades:
"c) Dos membres en representació de la Generalitat.
"d) Un membre en representació de l'Ajuntament de Barcelona.
"8.3 El president és el conseller del Departament de Política Territorial i Obres Públiques, o la persona que designi, que assumeix la representació del Consorci.
"8.4 El vicepresident és designat per l'alcalde de Barcelona.
"8.5 El president convoca les sessions, fixa l'ordre del dia i ordena les deliberacions i els debats.
En cas d'empat, té vot diriment.
"8.6 Les resolucions de nomenament del vicepresident i de la resta de membres del Consell de govern han de preveure els suplents per a supòsits d'absència, malaltia i, en general, per a qualsevol causa justificada.
"8.7 Assisteixen també a les sessions del Consell de govern el gerent i el gerent adjunt del Consorci, amb veu però sense vot.
També hi poden assistir, acompanyant els titulars, les persones que hagin estat designades com a suplents, però en aquest cas ho faran amb veu i sense vot."
L'article 9.1.g) dels Estatuts passa a tenir el redactat següent:
"g) Nomenar i separar el gerent, a proposta dels membres del Consell que representen la Generalitat de Catalunya, i el gerent adjunt, a proposta dels membres del Consell que representen l'Ajuntament de Barcelona."
El títol i el primer apartat de l'article 10 dels Estatuts passen a tenir el redactat següent:
El gerent és l'òrgan executiu superior del Consorci i té les funcions següents: [...]. "
S'afegeix un segon paràgraf a l'article 10 dels Estatuts, que tindrà el redactat següent:
El gerent adjunt assisteix el gerent i el substitueix en cas d'absència, malaltia i, en general, per qualsevol causa justificada."
Aquest Decret entra en vigor l'endemà d'haver-se publicat al Diari Oficial de la Generalitat de Catalunya.
Conseller de Governació i Relacions
El Decret 169/1995, de 2 de maig, va acordar la constitució del Consorci Institut Internacional d'Estudis Socials, integrat per la Generalitat de Catalunya i la Fundació Privada de Catalunya per a la Universitat Ramon Llull, i va aprovar-ne els Estatuts.
L'Acord del Govern de 2 d'agost de 2011, sobre mesures de racionalització i simplificació de l'estructura del sector públic, va disposar, en el seu punt 2, instar a les persones representants de l'Administració de la Generalitat en els òrgans de govern del Consorci Institut Internacional d'Estudis Socials, a adoptar els acords necessaris per fer-ne efectiva la dissolució i posterior liquidació.
En compliment de les previsions de l'Acord esmentat, i de conformitat amb el contingut de l'article 18 dels seus Estatuts, el Consell de Govern del Consorci Institut Internacional d'Estudis Socials, en sessió de 25 de novembre de 2011, va acordar la dissolució i liquidació del Consorci.
A proposta del conseller de Benestar Social i Família, i d'acord amb el Govern,
Es dissol el Consorci Institut Internacional d'Estudis Socials.
Es deroguen el Decret 169/1995, de 2 de maig, pel qual es crea el Consorci Institut Internacional d'Estudis Socials i el Decret 59/1997, de 4 de març, de modificació dels Estatuts del Consorci Institut Internacional d'Estudis Socials.
Barcelona, 23 d'octubre de 2012
El Decret 167/1994, de 28 de juny, va acordar la constitució del Consorci Torreblanca, integrat inicialment per la Generalitat de Catalunya i l'Ajuntament de Ponts, i va aprovar-ne els Estatuts.
D'acord amb el procediment establert en aquest decret, amb posterioritat a la seva constitució es va ampliar el nombre de membres del Consorci, passant a formar-ne part el Consell Comarcal de la Noguera i el Consell Comarcal de les Garrigues.
L'Acord del Govern de 2 d'agost de 2011, sobre mesures de racionalització i simplificació de l'estructura del sector públic, va disposar, en el seu punt 2, instar a les persones representants de l'Administració de la Generalitat en els òrgans de govern del Consorci Torreblanca, a adoptar els acords necessaris per fer-ne efectiva la dissolució i posterior liquidació.
En compliment de les previsions de l'Acord esmentat, i de conformitat amb el contingut dels articles 14 i 25 dels seus Estatuts, el Consell de Govern del Consorci Torreblanca, en sessió de 16 de novembre de 2011, va acordar la dissolució i liquidació del Consorci.
A proposta del conseller de Benestar Social i Família, i d'acord amb el Govern,
Es deroguen el Decret 167/1994, de 28 de juny, pel qual es crea el Consorci Torreblanca i se n'aproven els Estatuts i el Decret 79/1996, de 20 de febrer, de modificació parcial dels Estatuts del Consorci Torreblanca.
Barcelona, 23 d'octubre de 2012
-1 En els supòsits de traspàs de serveis com a conseqüència de la modificació de les competències provincials, els recursos econòmics corresponents han de consistir en un percentatge de participació en els ingressos provincials, calculat d'acord amb els costos directes i indirectes del servei transferit i amb les despeses d'inversió real i de manteniment per al funcionament i el desenvolupament normal dels serveis.
S'han d'establir els mecanismes o els criteris d'actualització automàtica de les dotacions econòmiques.
-2 El règim anterior s'ha d'aplicar fins que la legislació sobre ingressos dels ens locals estableixi les fórmules de finançament adients, atenent les modificacions de la distribució de les competències locals que resultarà de l'aplicació d'aquesta Llei.
Proposició de llei del règim provisional de les competències de les diputacions provincials.
Dictamen sol·licitat pel Parlament de Catalunya, en relació amb l'adequació a la Constitució i a l'Estatut d'Autonomia del Dictamen de la Comissió d'Organització i Administració de la Generalitat i Govern Local, sobre la Proposició de llei del Règim Provisional de les Competències de les Diputacions Provincials (BOPC de 4 de febrer de 1987).
L'article 115 de la Llei 22/1998, de 30 de desembre, de la Carta municipal de Barcelona, preveu l'existència del Consell del Patrimoni Cultural de Barcelona, que configura com un òrgan de coordinació entre l'Administració de la Generalitat de Catalunya i l'Ajuntament de Barcelona.
Per a la constitució del Consell i l'exercici de les funcions que la Llei li encomana, cal establir-ne la composició i les normes de funcionament.
Per tot això, d'acord amb la disposició final de la Llei 22/1998, de 30 de desembre, de la Carta municipal de Barcelona, a proposta del conseller de Cultura i d'acord amb el Govern,
L'objecte d'aquest Decret és regular la composició i el funcionament del Consell del Patrimoni Cultural de Barcelona.
El Consell del Patrimoni Cultural de Barcelona té la composició següent:
a) La presidència, que és exercida pel director o directora general del Patrimoni Cultural.
b) La vicepresidència, que és exercida pel regidor o regidora de l'Ajuntament de Barcelona competent en matèria de patrimoni cultural.
c) Dotze vocalies, designades, per meitat, pel conseller o consellera de Cultura de la Generalitat i per l'alcalde o l'alcaldessa de Barcelona.
d) La secretaria, amb veu però sense vot, que és exercida de manera rotatòria per períodes alterns de quatre anys per un/a funcionari/ària de cadascuna de les dues administracions, nomenat/ada pel Consell.
El Consell del Patrimoni Cultural de Barcelona exerceix les funcions que estableixen els articles 115 i 116 de la Llei 22/1998, de 30 de desembre, de la Carta municipal de Barcelona.
Funcions de la presidència i la vicepresidència
4.1 Correspon a la presidència convocar les sessions del Consell, fixar l'ordre del dia i ordenar les sessions.
4.2 Correspon a la vicepresidència substituir la presidència en cas d'absència, vacant o malaltia.
5.1 El Consell del Patrimoni Cultural de Barcelona es reuneix en sessió ordinària una vegada per semestre.
En sessió extraordinària, el Consell es reuneix sempre que la presidència ho consideri convenient i també sempre que ho sol·liciti la vicepresidència.
5.2 El Consell pot crear ponències per a la realització d'estudis o de propostes sobre temes o sectors específics.
Aquestes ponències han d'estar integrades paritàriament per representants de totes dues administracions, que poden coincidir o no amb els membres del Consell.
5.3 El suport administratiu i tècnic del Consell es du a terme rotatòriament per l'Administració de qui depèn la secretaria.
Convocatòria i règim de les sessions
6.1 La convocatòria del Consell s'ha de fer per escrit i amb una antelació mínima de quatre dies.
6.2 Per a la constitució vàlida del Consell cal que hi assisteixi almenys una tercera part dels representants de cadascuna de les dues administracions.
6.3 Els acords del Consell s'han d'adoptar amb el vot favorable de la majoria dels assistents en representació de l'Administració de la Generalitat i de la majoria dels assistents en representació de l'Ajuntament de Barcelona.
Barcelona, 23 de juliol de 2002
L'aprovació definitiva de plans que comporti una modificació de zones verdes, espais lliures o equipaments esportius correspon a la Subcomissió d'Urbanisme de Barcelona, amb l'informe previ de la Comissió d'Urbanisme de Catalunya.
Si un terç del nombre legal de membres de la Comissió d'Urbanisme de Catalunya ho sol·licita, l'expedient de modificació s'ha de sotmetre a dictamen de la Comissió Jurídica Assessora, que té caràcter vinculant.
No s'entenen com a modificació de zones verdes, espais lliures o equipaments esportius els ajustos en llur delimitació que no n'alterin la funcionalitat, la superfície ni la localització en el territori, sempre que es justifiqui en la memòria del pla.
L'aprovació definitiva de plans que comporti una modificació de zones verdes o espais lliures correspon a la Subcomissió d'Urbanisme de Barcelona, amb l'informe previ de la Comissió d'Urbanisme de Catalunya i de la Comissió Jurídica Assessora de la Generalitat, que, en aquest darrer cas, té caràcter vinculant.
No s'entenen com a modificació de zones verdes o espais lliures els ajustos en llur delimitació que no n'alterin la funcionalitat, la superfície ni la localització en el territori, sempre que es justifiqui en la memòria del Pla.
c) El personal eventual, nomenat per a ocupar llocs de confiança o assessorament especial.
d) El personal directiu i d'alta direcció, nomenat, atenent criteris de competència professional i experiència, entre personal funcionari de carrera de l'Estat, de les comunitats autònomes o de les entitats locals o amb habilitació de caràcter nacional que pertanyi a cossos o escales classificats en el subgrup A1, llevat que l'Alcaldia, en determinar els nivells essencials de l'organització municipal, d'acord amb el que disposa l'article 13.1. d, permeti que els titulars d'aquests òrgans directius, en consideració a les característiques específiques de llurs funcions, no tinguin l'esmentada condició de funcionari.
En aquest cas, els nomenaments s'han de fer motivadament i d'acord amb criteris de competència professional i experiència en llocs de responsabilitat en la gestió pública o privada.
a) Els funcionaris de carrera i els funcionaris interins.
c) El personal eventual, nomenat per a desenvolupar llocs de confiança o assessorament especial, i també el personal eventual d'alta direcció que reuneixi les aptituds professionals corresponents.
En les comissions en què no es pugui garantir aquesta proporcionalitat s'ha d'actuar amb vot ponderat.
Per a l'adopció d'acords de caràcter resolutori mitjançant aquest procediment és imprescindible que tots els membres d'un mateix grup polític votin en el mateix sentit; altrament, s'ha d'utilitzar necessàriament el sistema de votació ordinària.
En les comissions en què no es pugui garantir aquesta proporcionalitat, s'ha d'actuar amb vot ponderat.
Correspon a l'Ajuntament de Barcelona de protegir, preservar i promoure els valors simbòlics, el prestigi i la bona reputació associats a la denominació Barcelona.
S'autoritza el Plenari del Consell Municipal de Barcelona per a desplegar per reglament les disposicions d'aquest article.
La ciutat de Barcelona ostenta els títols que té atorgats en atenció a la seva història i la seva tradició, i, en concret, el de "Ciutat Comtal".
El segell oficial de la ciutat s'inspira en el de Pere III el Cerimoniós.
La bandera oficial de la ciutat incorpora sobre fons groc amb quatre barres vermelles, en sentit vertical, el símbol de la ciutat.
La ciutat de Barcelona gaudeix d'un règim especial, garantit per l'article 89 de l'Estatut d'autonomia de Catalunya i integrat per aquesta Carta, per la legislació que regula el règim especial del municipi de Barcelona i per les disposicions emanades de l'Ajuntament de Barcelona en exercici de la seva potestat normativa.
La ciutat de Barcelona gaudeix del règim jurídic especial establert per aquesta Carta.
Projecte de llei de l'Institut Català de Finances.
Dictamen sol·licitat pel Parlament de Catalunya en relació amb l'adequació a la Constitució i a l'Estatut d'Autonomia del Dictamen de la Comissió d'Economia, Finances i Pressupost sobre el Projecte de llei de l'Institut Català de Finances (BOPC de 16 de juliol de 1984).
Els principis rectors de l'actuació de la Generalitat
La unitat de la llengua catalana
Reconeixement i protecció de l'aranès
La llengua de les administracions de Catalunya
Els procediments administratius
La capacitació lingüística del personal al servei de les administracions de Catalunya
Els documents civils i mercantils
Els convenis col·lectius de treball
La formació permanent i els ensenyaments de règim especial
Els mitjans de comunicació i les indústries culturals
Els mitjans de radiodifusió i televisió públics
Els mitjans de radiodifusió i televisió de concessió
Els mitjans de comunicació escrits
Les indústries culturals i les arts de l'espectacle
Les indústries de la llengua i la informàtica
La informació a les persones consumidores i usuàries
Col·laboració amb altres institucions i entitats
Convenis de col·laboració amb institucions d'altres territoris de llengua catalana
Grafia normativa dels noms i els cognoms catalans
Funcions de vigilància i impuls
Les emissores de radiodifusió i televisió
Modificació de la Llei 8/1987, del 15 d'abril
Substitució i vigència de normes
El departament competent en matèria d'administració local, per a complir el que disposa l'article 19.1, ha d'aportar els recursos materials i financers necessaris per a garantir el funcionament correcte del Consell de Governs Locals i l'exercici adequat de les seves funcions, des de l'inici de les seves activitats.
El Govern ha de garantir que el Consell de Governs Locals disposi dels mitjans materials i personals necessaris per a iniciar les seves activitats al cap d'un mes de la primera sessió constitutiva, establerta per l'apartat 1.
El president o la presidenta, elegit pel Ple d'entre els vocals que preveu l'article 22.1 d'acord amb el que determini el reglament de règim interior de la cambra respectiva, exerceix la representació de la cambra i la presidència de tots els seus òrgans col·legiats, i és responsable de l'execució dels seus acords.
El president o la presidenta és elegible per un màxim de 2 mandats consecutius.
El president o presidenta, elegit pel ple d'entre els vocals que preveu l'article 22.1 d'acord amb el que determini el reglament de règim interior de la cambra respectiva, exerceix la representació de la cambra i la presidència de tots els seus òrgans col·legiats, i és responsable de l'execució dels seus acords.
El president o presidenta és reelegible fins a un màxim de tres mandats consecutius.
El Consell de Treball, Econòmic i Social de Catalunya ha d'elaborar la seva proposta d'avantprojecte de pressupost d'ingressos i de despeses d'acord amb les normes que dicti el departament competent en matèria d'economia i finances per a elaborar els pressupostos de la Generalitat, i l'ha de trametre al departament per mitjà del qual es relaciona amb el Govern per tal que aquest, sobre la base d'aquesta proposta, en formuli l'avantprojecte i en tramiti la inclusió en el projecte de llei de pressupostos de la Generalitat.
El Consell ha de formular anualment la proposta d'avantprojecte de pressupost, que ha d'ésser aprovada pel Ple i tramesa, per mitjà de la Presidència, al Departament de Treball i Indústria, el qual, sobre la base d'aquesta proposta, ha de formular l'avantprojecte del pressupost de l'ens i traslladar-lo al Departament d'Economia i Finances, als efectes oportuns.
Els membres de la Comissió Jurídica Assessora nomenats de conformitat amb el que disposava la redacció primigènia de l'article 3.3 es mantenen en el càrrec fins que no fineixi el període de temps per al qual van ésser nomenats.
Un cop exhaurit aquest mandat, el Govern ha de fer els nous nomenaments.
S'haurà de determinar per sorteig, d'entre tots els membres designats, quins finiran llur mandat en cada una de les tres primeres renovacions, la primera de les quals tindrà lloc al cap de quatre anys de la designació.
Es crea el Registre de consultes populars per via de referèndum, adscrit al departament competent en matèria electoral, en el qual s'inscriuen les sol·licituds de consultes populars, les que han estat aprovades [No vigent] per un ple municipal i no han estat autoritzades per l'Estat, les que han estat rebutjades [No vigent] per un ple municipal, les que han estat autoritzades i els resultats de les que s'han celebrat.
Es crea el Registre de consultes populars per via de referèndum, adscrit al departament competent en matèria electoral, en el qual s'inscriuen les sol·licituds de consultes populars, les que han estat aprovades pel Parlament o per un ple municipal i no han estat autoritzades per l'Estat, les que han estat rebutjades pel Parlament o per un ple municipal, les que han estat autoritzades i els resultats de les que s'han celebrat.
El Ple del Tribunal Constitucional, per provisió de 29 de setembre actual, ha admès a tràmit la impugnació presentada pel Govern de la Nació, contra el Decret del president de la Generalitat de Catalunya 129/2014, de 27 de setembre, de convocatòria de consulta popular no referendària sobre el futur polític de Catalunya, i els seus annexos.
I es fa constar que invocat pel Govern l'article 161.2 de la Constitució, d'acord amb el qual el Govern pot impugnar davant aquest Tribunal Constitucional les disposicions i les resolucions adoptades pels òrgans de les comunitats autònomes, aquesta impugnació produeix la suspensió de la disposició recorreguda, i el Tribunal ha de ratificar o aixecar la suspensió en un termini no superior a cinc mesos (articles 161.2 CE i 77 LOTC).
De conformitat amb aquest article de la Constitució, acorda suspendre el Decret impugnat i els seus annexos (des d'avui, data d'interposició del recurs, per a les parts del procés i des de la seva publicació al Boletín Oficial del Estado per als tercers), així com les restants actuacions de preparació per a la convocatòria d'aquesta consulta o vinculades a aquesta.
Secretària de Justícia del Ple del Tribunal Constitucional
Mitjançant el Decret 45/2006, de 21 de març, es va crear una Comissió política de direcció del procés de convocatòria, comunicació i celebració del referèndum per a l'aprovació de la reforma de l'Estatut d'Autonomia de Catalunya.
Atesa l'especial rellevància de les campanyes de comunicació relacionades amb aquest procés, es considera necessari que la responsabilitat última de la contractació de les campanyes correspongui a la Presidència de la Generalitat.
De conformitat amb el que disposen l'article 9.1 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i l'article 63.1.e) de la Llei 3/1982, de 23 de març, del Parlament, del President i del Consell Executiu de la Generalitat,
La Presidència de la Generalitat, mitjançant l'Oficina de la Presidència, assumeix la competència en matèria de contractació de les campanyes institucionals relacionades amb la proposta de reforma de l'Estatut d'Autonomia de Catalunya i amb el referèndum que es convoqui en relació amb aquesta proposta, tant pel que fa a la fase de creativitat com a la d'inserció en els mitjans.
Recurs d'inconstitucionalitat (TC)
El Ple del Tribunal Constitucional, per provisió de 29 de setembre de 2014, ha acordat admetre a tràmit el recurs d'inconstitucionalitat número 5829-2014, promogut pel president del Govern, contra els articles 3 a 39 i les disposicions transitòries primera i segona, i la disposició final primera, de la Llei del Parlament de Catalunya 10/2014, de 26 de setembre, de consultes populars no referendàries i altres formes de participació ciutadana.
I es fa constar que invocat pel president del Govern l'article 161.2 de la Constitució, d'acord amb el qual el Govern pot impugnar davant aquest Tribunal Constitucional les disposicions i les resolucions adoptades pels òrgans de les comunitats autònomes, aquesta impugnació produeix la suspensió de la disposició recorreguda, i el Tribunal ha de ratificar o aixecar la suspensió en un termini no superior a cinc mesos (articles 161.2 CE i 30 LOTC).
De conformitat amb aquest article de la Constitució, acorda suspendre els preceptes impugnats (des d'avui, data d'interposició del recurs, per a les parts del procés i des de la seva publicació al Boletín Oficial del Estado per als tercers) i tots els actes o resolucions que s'hagin pogut dictar en aplicació d'aquests.
Secretària de Justícia del Ple del Tribunal Constitucional